Lorem ipsum

Με τον όρο Lorem ipsum αναφέρονται τα κείμενα εκείνα τα οποία είναι ακατάληπτα, δεν μπορεί δηλαδή κάποιος να βγάλει κάποιο λογικό νόημα από αυτά, και έχουν δημιουργηθεί με σκοπό να παρουσιάσουν στον αναγνώστη μόνο τα γραφιστικά χαρακτηριστικά, αυτά καθ' εαυτά, ενός κειμένου (π.χ. γραμματοσειρά, μέγεθος και χρώμα γραμμάτων) ή μιας οπτικής παρουσίασης και όχι να εκφέρουν γραπτό λόγο. Τα κείμενα αυτά αρχίζουν συνήθως  με τον όρο αυτό και χρησιμοποιούνται πολύ συχνά στη γραφιστική. Απαρτίζονται συνήθως από λατινικές λέξεις ή λέξεις που μοιάζουν με λατινικές, χωρίς όμως να αποκλείονται και κείμενα με λέξεις άλλων γλωσσών. Ο λόγος που επιλέγονται κείμενα ακατάληπτα και όχι αποσπάσματα κειμένων που να εμπεριέχουν κάποιο νόημα είναι για να δοθεί  έμφαση στα γραφιστικά χαρακτηριστικά  ενός κειμένου και στη σελιδοποίησή του προκειμένου να γίνει η επιλογή τους, χωρίς να  αποσπάται η προσοχή του αναγνώστη από τη γλώσσα, το ύφος, τη σύνταξη ή το περιεχόμενο ενός καταληπτού κειμένου. 

Εδώ είναι ένα παράδειγμα  κειμένου Lorem ipsum γραμμένο με ελληνικές λέξεις: 
Εδώ αν κάποιο πακέτων. Όλη πω κάνε μέση είχαμε, κόλπα βγαίνει παίξουν σε την. Μη τις πολύ μέγιστη επιχείρηση, στην αρχεία τι όσο. Προσοχή δημιουργική μη μια. Πετάνε ανεπιθύμητη κλπ μη, στο πάρα γέλασαν δουλεύει μα. Τι πως νύχτας περιβάλλοντος.

 Κλασικό κείμενο "lorem ipsum" 
Η κοινή εκδοχή κειμένου lorem ipsum (που χρησιμοποιείται και από τα wiki) είναι:



 Ιστορία 
Αρκετοί τυπογράφοι χρησιμοποιούσαν το κείμενο ως δείγμα των τυπογραφικών τους στοιχείων. Υπάρχει η ατεκμηρίωτη άποψη ότι το ακατάληπτο αυτό κείμενο δημιουργήθηκε από ανώνυμο τυπογράφο του 15ου αιώνα (μετά από την εφεύρεση της τυπογραφίας από τον Γουτεμβέργιο) για να το χρησιμοποιήσει για τους ίδιους ακριβώς λόγους που χρησιμοποιείται και σήμερα. Δεν είναι γνωστό πότε ακριβώς το κείμενο απέκτησε την τρέχουσα γνωστή μορφή του, πράγμα που μπορεί να συνέβη κατά τη δεκαετία του 1960· όμως, η πιο διαδεδομένη σήμερα παραλλαγή του κειμένου πρωτοχρησιμοποιήθηκε από την Aldus Corporation στα μέσα της δεκαετίας του 1980, στο πρόγραμμα  επιτραπέζιας τυπογραφίας "Aldus PageMaker" που δημιούργησε για τον υπολογιστή Apple Macintosh.

Η πηγή του έγινε γνωστή από την "ανακάλυψη" που έκανε λίγο πριν από το 1982 ο Richard McClintock, διευθυντής εκδόσεων στο κολλέγιο Hampden-Sydney της Βιρτζίνια, όταν έψαχνε για την, σπανίως χρησιμοποιούμενη στη λατινική γραμματεία, λέξη "consectetur". Έτσι, βρέθηκε πως το κείμενο αυτό προέρχεται από τις παραγράφους 1.10.32-33 της φιλοσοφικού περιεχομένου πραγματείας του  Κικέρωνα De finibus bonorum et malorum [Περί του σκοπού του Αγαθού και του Κακού]. 

Η πρώτη γραμμή του κειμένου Lorem Ipsum προέρχεται από την παράγραφο 32 και συγκεκριμένα από το απόσπασμα neque porro quisquam est, qui dolorem ipsum, quia dolor sit, amet, consectetur, adipisci velit που σημαίνει "κι έπειτα ούτε υπάρχει κανείς που να αγαπά  τον πόνο (οδύνη) αυτόν καθ' εαυτόν, να τον αποζητά και να θέλει να τον νιώσει, (απλά και μόνο) επειδή είναι πόνος...".  Η φυσική πηγή του κειμένου Lorem Ipsum ίσως είναι η έκδοση το 1914 της πραγματείας De Finibus από τις Εκδόσεις Loeb Classical Library, όπου το Λατινικό κείμενο τελειώνει τη σελίδα 34 με "neque porro quisquam est, qui do-"  (στην αντικριστή σελίδα η αγγλική μετάφραση) και αρχίζει τη σελίδα 36 με "lorem ipsum (κτλ)…", που υπονοεί ότι το υπόλοιπο εκείνης της σελίδας αναμείχθηκε για να αποτελέσει το πλασματικό κείμενο που βλέπουμε σήμερα. (τα τμήματα που χρησιμοποιήθηκαν είναι χαρακτηρισμένα με έντονη γραφή, ενώ σε κάποιες περιπτώσεις προστίθενται γράμματα και συλλαβές ή λέξεις κολοβώνονται κατά ένα μικρότερο ή μεγαλύτερο μέρος τους).

 [32] Sed ut perspiciatis, unde omnis iste natus error sit voluptatem accusantium doloremque laudantium, totam rem aperiam eaque ipsa, quae ab illo inventore veritatis et quasi architecto beatae vitae dicta sunt, explicabo. Nemo enim ipsam voluptatem, quia voluptas sit, aspernatur aut odit aut fugit, sed quia consequuntur magni dolores eos, qui ratione voluptatem sequi nesciunt, neque porro quisquam est, qui dolorem ipsum, quia dolor sit amet, consectetur, adipisci[ng] velit, sed quia non numquam [do] eius modi tempora inci[di]dunt, ut labore et dolore magnam aliquam quaerat voluptatem. Ut enim ad minima veniam, quis nostrum exercitationem ullam corporis suscipit laboriosam, nisi ut aliquid ex ea commodi consequatur? Quis autem vel eum iure reprehenderit, qui in ea voluptate velit esse, quam nihil molestiae consequatur, vel illum, qui dolorem eum fugiat, quo voluptas nulla pariatur?
 [33] At vero eos et accusamus et iusto odio dignissimos ducimus, qui blanditiis praesentium voluptatum deleniti atque corrupti, quos dolores et quas molestias excepturi sint, obcaecati cupiditate non provident, similique sunt in culpa, qui officia deserunt mollitia animi, id est laborum et dolorum fuga. Et harum quidem rerum facilis est et expedita distinctio. Nam libero tempore, cum soluta nobis est eligendi optio, cumque nihil impedit, quo minus id, quod maxime placeat, facere possimus, omnis voluptas assumenda est, omnis dolor repellendus. Temporibus autem quibusdam et aut officiis debitis aut rerum necessitatibus saepe eveniet, ut et voluptates repudiandae sint et molestiae non recusandae. Itaque earum rerum hic tenetur a sapiente delectus, ut aut reiciendis voluptatibus maiores alias consequatur aut perferendis doloribus asperiores repellat.

 Παραλλαγές 
Υπάρχουν αρκετές παραλλαγές, μερικές από τις οποίες δεν έχουν καμία σχέση με το "κλασικό" κείμενο. Πολλές από αυτές έχουν συμπεριλάβει γράμματα που δεν υπήρχαν στο λατινικό κείμενο ή είχαν μικρότερη συχνότητα από τη συνηθισμένη στα σύγχρονα αγγλικά.

Αρκετά προγράμματα επιτραπέζιας τυπογραφίας, επεξεργασίας κειμένου, ακόμα και επεξεργασίας φωτογραφίας, μπορούν να δημιουργήσουν ψευδο-τυχαία κείμενα τύπου "Lorem ipsum".

Το πολύ γνωστό Joomla κάνει συχνή χρήση του "Lorem ipsum". Το Microsoft Word 2007 έχει μία συνάρτηση "lorem" για τη δημιουργία τυχαίου κειμένουΒλ. σχετικά.

Υπάρχουν και μηχανές οι οποίες δημιουργούν ακατάληπτο κείμενο στη γλώσσα του ενδιαφερόμενου. Πολλές από αυτές χρησιμοποιούν κανονικές λέξεις και απλά είναι ακατάληπτες οι φράσεις. Χρειάζεται προσοχή στη χρήση τέτοιων κειμένων, καθώς μπορεί τυχαία να περιέχουν κάτι προσβλητικό.

 Παραπομπές 

 Δείτε επίσης 
 De finibus bonorum et malorum - Το κείμενο της πραγματείας του Κικέρωνα στη Λατινική Βικιθήκη

Κατηγορία:Τυπογραφία
Κατηγορία:Λατινικές φράσεις